**PROCESVERBAL**

**Mbledhja e datës 03.04.2024**

Sotme datë 03.04.2024, ora 11:00, në Sallën e Mbledhjeve të Këshillit Bashkiak, u zhvillua mbledhja e radhës e Këshillit Bashkiak Kukës, në zbatim të ligjit 139/2015 ”Për Vetëqeverisjen vendore , “Rregulloren e funksionimit dhe organizimin të Këshillit Bashkiak” si dhe njoftimin e datës 21.03.2024. Në mbledhje morën pjesë : **Albert Muja**, **Destan Spahiu,** **Arjeta Zela**, **Astrit Dobrushi,** **Xhem Visha, Gëzim Shehu,Teuta Elezaj, Valion Muja, Averdi Syla, Ervis Gjana, Edmond Hallaçi,** **Rubin Omuri,** **Bledar Lleshaj,** **Arif Rexhmati,** **Sami Mata,** **Gazmend Hallaçi,** **Erjon Brati**, **Musë Kastrati,** **Republika Tusha,** **Halim Peca,** **Gazmend Oruçi**,

Kryetari i Këshillit hap mbledhjen. Lexon rendin e ditës.

1. Miratimi i procesverbalit të mbledhjes datë **23.02.2024.**
2. **Projektvendim** “Për dhënien e ndihmës ekonomike nga fondi 6%, **Shkurt 2024**”.
3. **Projektvendim** “Për miratimine raportit të konsoliduar të monitorimit të buxhetit Janar- Dhjetor 2023”.
4. **Projektvendim** “ Për miratimin e tavaneve përgatitore të shpenzimeve të PBA-së 2025-2027”
5. **Projektvendim** “Për miratimin e marrëveshjes për projektin ReLOaD2 mes Bashkisë Kukës dhe programit rajonal për demokracinë vendore në Ballkanin Perëndimor”.
6. **Projektvendim** “ Për miratimin e raportit të komisionit të mandateve për dhënie mandate për një anëtar të Këshillit Bashkiak”.
7. **Projektvendim** “ Për miratimin e deklarimit të mandatit para afatit për një anëtar të Këshillit Bashkiak”.

Hidhet në votim rendi i ditës. Miratohet.

Kalohet për shqyrtim si pikë e parë e rendit të ditësprojektvendim**i** “ Për miratimin e raportit të komisionit të mandateve për dhënie mandate për një anëtar të Këshillit Bashkiak”. Miratohet. Anëtari i ri i këshillit Averdi Syla - subjekti Nisma Thuje bën betimin dhe nënshkruan formulën e betimit.

Shqyrtohet miratimi i procesverbalit të mbledhjes datë **23.02.2024.** Miratohet.

Shqyrtohet projektvendimi“Për dhënien e ndihmës ekonomike nga fondi 6%, **Shkurt 2024**”.

Gazmend Hallaçi: Projektvendimi është shqyrtuar në mbledhjen e komisionit. Projektvendimi përmban listën e familjeve sipas njësive. Përfitojnë gjithsej 406 familje. Komisioni e ka miratuar listën.

Arif Rexhmati:- Pse është hequr nga lista Ajet Gjana.

Albert Halili: Jam në dijeni të rastit. Do e verifikojmë dhe do e zgjidhim.

Miratohet projektvendimi me të gjitha votat pro.

Bledar Lleshaj largohet nga mbledhja.

Shqyrtohet Projektvendim**i** “Për miratimin e raportit të konsoliduar të monitorimit të buxhetit Janar- Dhjetor 2023.

Sami Mata: Ky projektvendim është shqyrtuar në mbledhjen e komisionit të zhvilluar me datë 27.03.2024. Projektvendimi është hartuar në përputhje me ligjin dhe aktet e tjera nënligjore. Janë ndjekur dhe respektuar të gjitha hapat. Si kryetar i Komisionit të Ekonomisë dhe Financës, ju ftoj ta votoni.

Arif Rexhmati: Kapitulli 4 “ Performanca e zbatimit të buxhetit”, sa janë marrë në konsideratë rekomandimet e Kontrollit të Lartë të Shtetit? Na krijoni një ekspoze të qartë të zbatimit të rekomandimeve.

Albert Halilaj:- Bashkia Kukës do të zbatojë me përpikmëri rekomandimet. Kemi hartuar një plan masash për rekomandimet e lëna.

Gazmend Hallaçi: Sa varet Bashkia nga transfertat qendrore? Si është ecuria e likujdimit të detyrimeve të prapambetura?

Ramiz Hereni: Buxheti i Bashkisë varet 90 % nga transfertat qendrore. Risqet konsistojnë në detyurime të prapambetura dhe mbledhja e të ardhurave. Kemi një plan 3-vjecar për likujdimin e detyrimeve të prapambetura.

Albert Halilaj: Detyrimet janë të trashëguara nga viti 2011 ( energji elektrike, sigurime shoqërore dhe shërbime postare).

Sami Mata: Komisioni I Ekonomisë ka kërkuar drejtorin e auditit të vijë të japë sqarime. Pse nuk vjen?

Hidhet në votim dhe miratohet me të gjitha votat pro.

Shqyrtohet projektvendimi “ Për miratimin e tavaneve përgatitore të shpenzimeve të PBA-së 2025-2027”.

Sami Mata: Ky projektvendim ka kaluar në mbledhjen e komisionit te ekonomise. Ftoj këshillin që ta miratojnë.

Gazmend Hallaçi: A mund të shtojë fonde bashkia për disa shërbime?

Ramiz Hereni: Po, mund të bëjmë shtesa psh për rrugët rurale, etj.

Nuk ka diskutime të tjera. Hidhet në votim dhe miratohet me 17 vota pro dhe 3 abstenim.

Shqyrtohet projektvendimi “Për miratimin e marrëveshjes për projektin ReLOaD2 mes Bashkisë Kukës dhe programit rajonal për demokracinë vendore në Ballkanin Perëndimor”.

Gladiola Ismaili: Kjo është thirrja e tretë dhe e fundit. Janë 3 prjekte fituese ( turizëm dhe arte).

Thirrjet dalin sipas prioriteteve që ka bashkia. Hidhet në votim dhe miratohet me të gjitha votat pro.

Shqyrtohet projektvendimi “Për miratimin e deklarimit të mandatit para afatit për një anëtar të Këshillit Bashkiak”. Miratohet me të gjitha votat pro.

Gëzim Shehu: Kemi probleme me ujin, menaxhimin e ujërave të zeza. Kërkojmë në raport Drejtorin e Ujësjellësit.

Mbyllet mbledhja. Firmoset procesverbali.

**Kukës, datë 23.02.2024**

**SEKRETARI**  **KRYETARI**

Eridona Ramallari Albert Muja